Rundă de discuţii la Beijing a dialogului China-NATO la nivel de conduceri militare
China şi NATO au desfăşurat miercuri, la Beijing, al optulea dialog la nivel de conduceri militare cu privire la politica de securitate, a informat Ministerul chinez al Apărării, transmite Reuters.
China şi NATO au făcut un schimb de opinii în probleme de apărare între cele două părţi, precum şi cu privire la situaţia internaţională şi regională, a indicat ministerul într-un comunicat, fără a da detalii.
Reuniunea a fost coprezidată de Biroul de cooperare militară internaţională al Comisiei militare centrale a Chinei şi de conducerea Diviziei de cooperare de securitate al Statului Major militar internaţional al NATO, adaugă comunicatul, transmite Agerpres.
Precedenta rundă a acestui format de discuţii s-a desfăşurat anul trecut la sediul NATO din Bruxelles.
Dialogul de la Beijing are loc la o săptămână după ce Suedia s-a alăturat NATO, renunţând la politica îndelungată de nealiniere pentru o mai mare siguranţă în interiorul pactului de securitate după invazia declanşată de Rusia în Ucraina în 2022, notează Reuters.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank